Conducerea șantierului naval Vard Tulcea, unul dintre cei mai mari jucători de pe piața construcțiilor navale și cel mai mare angajator din județul Tulcea, a fost preluată de Laurențiu Daniel Rușinoiu, executivul care a condus din 2008 până la finalul anului trecut șantierul naval Vard din Brăila, colos cu afaceri de 170 de milioane de lei în 2016 și aproape 1.400 de angajați, ce face parte din același grup.